Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraelis levib tõsine õhusaaste
seoses regiooni katnud tolmuvinega.
Peaminister Netanyahu: Iisrael võidutseb terrori üle
ning jätkab elu, ehitamist ja vaenlaste tõrjumist.
Vene välisministeerium:
president Assadi jätkamine Süürias pole Moskva jaoks ülioluline.
Iisraelis levib tõsine õhusaaste seoses regiooni katnud tolmuvinega.
Õhusaaste oli Kesk-Iisraelis 30 korda normist kõrgem,
rannikualal, Beershevas ja Jeruusalemmas
aga 26 korda kõrgem.
Keskkonnakaitseministeerium õhutas iisraellasi
vältima füüsilist tegevust ja jääma siseruumidesse.
Ministeerium rõhutas,
et rasedad, vanurid ja haiged peaksid vältima tegevust vabas õhus.
Sudu on vaid eelsümptomiks vihmale,
mida lähipäevil maad pesema oodatakse.
Uue Iisraeli linna pooleliolevaid ehitusplatse külastanud
peaminister Netanyahu sõnul arendab juudiriik
kümneid tuhandeid elumaju, et tegeleda riigi eluasemekriisiga,
kus enamik noorpaare ei suuda korterit osta.
Ehitame Iisraelis linna. See siin on uus Modi'in.
Ehitustempo võistleb huvitempoga.
Kiirendame ehitust,
teeme vajalikke samme, kuna ehituse hoog on suur.
Katame terve riigi erinevate ehitusprojektidega,
mis lisavad kümneid tuhandeid uusi kortereid,
kuna meil on vastutus tegeleda eluasemekriisiga
ja mitte üksnes tegeleda, vaid Iisraeli riiki tõesti edasi aidata.
Netanyahu sõnul on ehitusprojektid võit terrori silme all,
mis püüab juudi rahvast Iisraelimaalt välja juurida.
Netanyahu kuulutas, et Iisrael võidutseb
ning jätkab elu, ehitamist ja vaenlaste tõrjumist.
Tahate meid välja juurida, meid hirmutada,
ja meie murrame vastuseks juba üle saja aasta vägivallalained
ja ehitame üles oma maa.
Oleme kogenud terroripomme ja -rakette,
nüüd tegeleme terrorinugadega.
Võidame tänu koondatud vägedele, vägede tõhustamisele,
jõulisele tegevusplaanile ning eelkõige tänu valitsuse,
IDF, julgeolekuteenistuse ja Iisraeli elanike raudsele tahtele.
Elame edasi, ehitame edasi ja lööme jätkuvalt vaenlased tagasi.
Tavaliselt ostjaist tulvil Jeruusalemma Mahane Yehuda turul
on hetkel tavalisest vaiksem viimatise vägivallalaine tõttu.
Linnaelanike sõnul pole see uus, vaid korduv nähtus,
kuna vägivald on olnud pika Iisraeli-palestiinlaste konflikti ajal
kahetsusväärne elu osa.
Siin turul ei karda keegi, sest nad on sellega harjunud.
See pole sõda või esimene või teine intifada.
Meie ei karda. Nemad kardavad, isegi kui töötavad teiega, mitte meie.
Natuke paneb muretsema. Tuleb rohkem valvel olla.
On kahju, sest hakkad kõigi pärast muretsema
ja küsid: Kas ta ründab mind?
Tuleb veidi ettevaatlik olla. Olulist erinevust ma ei tunne.
Peab lihtsalt valvsam olema.
Läänekalda juudi asunduste toodete märgistamisega seotud EL ametnik
ütles eile, et vastavate juhiste kehtestamise kuupäev
ja nende esitlemine EL riikidele pole veel paigas.
EK põllumajandus- ja maaarengu- komisjoni esindaja Rosario sõnul
töötavad eksperdid dokumendi sõnastuse kallal.
Tema sõnul pole juhised uued, vaid koondavad pigem dokumente,
mis selgitavad liikmesriikidele, kuidas varasemaid reegleid jõustada
ja kõik riigid teevad seda erinevalt või ei lase neid üldse käiku.
Ta rõhutas, et hetkel tahetakse koostada järjepidevaid juhiseid.
Tema sõnul pole see poliitiline samm ega Iisraeli toodete boikoteerimine,
vaid olulise info edastamine tarbijaile.
Saksamaa suursaadik Iisraelis dr von Goetze ütles samas,
et Saksamaa on jõuliselt vastu igasugusele Iisraeli toodete boikotile.
Tema sõnul on EL algatus asunduste tooteid märgistada
lihtsalt tehniline samm.
Ometi ütles Iisraeli asevälisminister Tzipi Hotovely pressikonverentsil,
et Läänekalda toodete märgistamine
on selge katse Iisraeli delegitimeerida.
Süüria konflikti teemal - Venemaa Kaitseministeeriumi teatel
on Venemaa Õhujõud teinud Süürias alates oma õhukampaania algusest
1631 väljalendu ja tabanud 2084 militantide objekti.
Alates operatsiooni algusest on meie lennukid teinud 1631 väljalendu
ja tabanud 2084 terroristide infrastruktuuriobjekti.
Kindralkolonel Kartapolov teatas Moskvas kaitseministeeriumi briifingul
et Venemaa ja USA õhujõud pidasid Süürias ühisõppuse.
Täna kell 11.00 Moskva aja järgi
toimus Venemaa ja USA Õhujõudude ühisõppus,
et harjutada meeskondade ja maateenistuste tegevust
lennukite ohtliku kokkupõrke puhul.
Harjutasime informeerimist, organiseerimist ja koostööd
Hmeymis asuvate Vene Õhujõudude
ja USA Qataris asuva Strateegiliste Õhuoperatsioonide Keskuse
operatiivgruppide ja komandokeskuste personali infovahetust.
Vene kindralkoloneli sõnul informeerivad Venemaa ja Iisrael
teineteist pidevalt olukorrast Süüria õhuruumis.
Iisraeliga on organiseeritud koostöö ohutu lennuliikluse tagamiseks.
Otseliin Hmeymi õhubaasi
ja Iisraeli Õhujõudude kontrollkeskuse vahel
töötab ööpäevaringselt
ja pidevalt vahetatakse infot olukorra üle Süüria õhuruumis.
Venemaa Välisministeeriumi teatel
pole president Assadi jätkamine Süürias Moskva jaoks kriitiline
ja tema saatuse üle peaks otsutama Süüria rahvas.
Kas Assadi paika jätmine on Venemaale põhimõtte küsimus?
Absoluutselt mitte.
Me pole kunagi väitnud, et ta peab minema või jääma.
Ütlesime, et Süüria riiklus on võtmeks võitluses terrorismi vastu.
Kui Süüria riiki pole, ei võitleks seal keegi terrorismiga.
See on fakt.
Ja teiseks peab riigi presidendi üle otsustama Süüria rahvas.
Venemaa märkus viitab eriarvamusele Iraaniga,
kes on Assadi teine oluline rahvusvaheline toetaja.
Ekspertide sõnul õhutab avaldus spekulatsioone
Venemaa-Iraani erimeelsuste teemal president Assadi suhtes,
kuna Iraani Revolutsioonikaarti ülema sõnul
võib Teheran Süüria presidenti rohkem toetada kui Moskva.
Kui Venemaa ja Iraan on Süüria 4-aastase konflikti vältel
olnud Assadi peamised välistoetajad,
siis EL, USA, selle Pärsia lahe liitlased ning Türgi
on nõudnud lõpliku rahulepingu osana Süüria presidendi tagasiastumist.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri